kardosdrur/scandi-wiki huggingface dataset:
Rednitz

Rednitz er en flod i Bayern i Tyskland og en af kildefloderne til Regnitz med en længde på 48 km. Den har sit udspring, hvor floderne Fränkische Rezat og Schwäbische Rezat løber sammen i  i Georgensgmünd (Landkreis Roth). Rednitz løber nordover gennem Roth bei Nürnberg, Schwabach og de sydlige dele af Nürnberg. Rednitz møder floden Pegnitz i Fürth, og de danner sammen floden  Regnitz. 

Floder i Bayern
Horror.dk

Horror.dk () er en novelleantologi, udgivet på forlaget Tellerup i 2008, med bidrag af 12 danske horrorforfattere, redigeret af Mathias Clasen.

Horror.dk har sin egen hjemmeside med yderligere information om forfatterne og genren.

Forfattere 
 Kenneth Bøgh Andersen
 Carina Evytt
 Christian Haun
 Dennis Jürgensen
 Michael Kamp
 Hanna Lützen
 Peter Mouritzen
 Erwin Neutzsky-Wulff
 Jacob Hedegaard Pedersen
 Bernhard Ribbeck
 Bjarne Dalsgaard Svendsen
 Teddy Vork

Eksterne henvisninger 
 Officiel hjemmeside 

Noveller
Horror
Pegnitz (flod)

Pegnitz er en flod i Franken i Bayern i Tyskland med en længde på 115 km. Den har sit udspring ved byen Pegnitz i en højde på 425 meter over havet, og møder Rednitz nordvest for Fürth. Derfra kaldes floden Regnitz.

Byer langs Pegnitz 
Fra kilde til udmunding:
 Pegnitz
 Neuhaus an der Pegnitz
 Hersbruck – herfra løber den gennem   Naturpark Fränkische Schweiz-Veldensteiner Forst i regionen Fränkische Schweiz.
 Lauf an der Pegnitz
 Röthenbach an der Pegnitz
 Nürnberg: Indenfor bygrænsen (cirka 14 km) danner floden  flere grene. Flere broer og gangbroer krydser floden, til eksempel hængebroen Kettensteg fra 1824. Vest for Maxbrücke er der en dæmning der danner Wöhrder See. 
 Fürth

Historie 
Efter en stor oversvømmelse i februar 1909 førte en opretning af flodlejet til, at floden blev fire kilometer kortere i Nürnberg. Siden 1996 har man arbejdet på at føre floden tilbage til sit naturlige løb.

Floder i Bayern
Carina Evytt

Carina Evytt (født 1971) er en dansk forfatter, der debuterede i 2006 med gyser-romanen Let Bytte.

Carina er uddannet laborant, men arbejder som graver og kirketjener.

Bibliografi 
 Let Bytte (2006) 
 Sværdet fra Odin (2007) 
 Stevie – novelle i antologien Horror.dk (2008) 
 Jack the Rippers Lærling (2011) 
 Dæmoner (2013)

Eksterne henvisninger 
 Forfatterpræsentation

Gyserforfattere fra Danmark
Dansksprogede forfattere fra Danmark
Ousman Jallow

Ousman Jallow (født 21. oktober 1988 i Gambia) er en gambiansk fodboldangriber, der i øjeblikket spiller for HJK Helsinki. 

Ousman Jallow har spillet to A-landsholdskampe for Gambia. Han har deltaget U/20-VM i fodbold 2007, der blev vundet af det argentinske ungdomslandshold.

Både Arsenal FC, Chelsea FC og FC Barcelona har forsøgt at skrive kontrakt med Ousman Jallow, men forsøgene mislykkedes, da holdene havde problemer med at få opholds- og arbejdstilladelse til den unge angriber.

31. august 2008 skrev Ousman Jallow under på en tre-årig kontrakt med det danske fodboldhold Brøndby IF, som han skiftede til fra Al-Ain FC i De Forenede Arabiske Emirater. Jallow fik dog begrænset succes i Brøndby, og da kontrakten udløb i sommeren 2011, blev den ikke forlænget.

Noter

Eksterne henvisninger 
 

Fodboldspillere fra Gambia
Fodboldspillere fra Brøndby IF
Personer fra Banjul
Ubemandet rummission

En ubemandet rummission er en mission i rummet, hvor der ingen mennesker er om bord. I modsætning til bemandede missioner kræver ubemandede missioner total fjernkontrol.

Til fjerne destinationer i rummet benyttes ubemandede rumfartøjer, da rejsetiden har så lang en varighed, at mennesker ikke kan holdes i live. Missioner, hvor det er for farligt at sætte mennesker om bord, fx tæt på solen eller testflyvning til månen eller andre planeter, hvor der endnu ikke har været mennesker. Ved testflyvninger har man i nogle tilfælde benyttet forsøgsdyr til at teste forholdene, inden der kom mennesker om bord. På andre missioner er der ikke behov for at menneskelig aktivitet, fx satelliter, der sættes i kredsløb. 

Forsyningsfartøjerne Progress og ATV sørger for forsyninger til bemandede missioner. Med rumfærge-programmets ophør i 2012 bliver afhængigheden større af disse fartøjer, som skal bringe forsyninger til Den Internationale Rumstation.

Se også 
 Voyager
 Automated Transfer Vehicle
 Phoenix (rumsonde)
 Hubble-rumteleskopet
 Enos (chimpanse)
 Rumsonde og liste over rumsonder
 Satellit

Ubemandet rumfart
Robotter
Christian Haun

Christian Haun (født 1974) er en dansk forfatter, der debuterede i 1999, og siden har udgivet seks romaner samt to samlinger lange historier. Seneste udgivelse var Op mod solen ler vi.

Forfatterskabet er kendetegnet ved et gnistrende, gennemarbejdet sprog, og af gådefulde historier som er både umiddelbart medrivende, faretruende og hjertevarme.

Bibliografi 
 Op mod solen ler vi (2022) 
 Hus år hus (2017)
 Sig farvel til dig selv (2009) 
 Hans Broges Bakker (2007) 
 Jor (2005) 
 Reservatet (2003) 
 Rock Nekropolis (2002) 
 Et sekunds orkan (2001) 
 Naut (1999)

Referencer

Eksterne henvisninger 
 Forfatterpræsentation
 Omfattende fanside

Science fiction-forfattere fra Danmark
Romanforfattere fra Danmark
Novelleforfattere fra Danmark
Dansksprogede forfattere fra Danmark
Jacob Hedegaard Pedersen

Jacob Hedegaard Pedersen (født 1974) er en dansk forfatter, der debuterede i 1995 med novellesamlingen Dyret – Apokalypser. 

Dyret – Apokalypser var første bind af fem, der samlet kaldes Tarot-serien.

Han har også udgivet fantasy-serien Dværgenes krønike.

Jacob Hedegaard Pedersen arbejder ved siden af forfatterskabet som skolelærer.

Bibliografi 

 Dyret: apokalypser (1995) (Tarot bog; 1)
 Gravskrifter (1996) (Tarot bog; 2)
 Flugten fra (1998) (Tarot bog; 3)
 Den gamle biograf (2000) (Tarot bog; 4) 
 Dværgene (2001) (Dværgenes krønike: bind 1) 
 Gudesletten (2001) (Dværgenes krønike: bind 2)
 Heksen fra Morg (2002) (Dværgenes krønike: bind 3)
 Bjergenes rødder (2003) (Dværgenes krønike: bind 4)
 Den store Jordskælvskløft (2004) (Dværgenes krønike ; bog 5)
 Den forheksede prins Toruk's forunderlige rejse (2005) (i samarbejde med børnene fra daginstitutionen Regnbuen i Hampen)
 Høst (2005) (Tarot bog; 5)
 Der er ikke noget derude – novelle i antologien Horror.dk (2008)
 Nilrems Rejse (2008)

Eksterne henvisninger 
 Portræt på litteratursiden.dk

Novelleforfattere fra Danmark
Fantasyforfattere fra Danmark
Dansksprogede forfattere fra Danmark
Ove Thomsen

Ove Thomas Thomsen (6. januar 1801 – 21. marts 1862) var en dansk bladredaktør, politiker og postmester.

Ove Thomsen blev født i Aarhus som søn af rådstuebud Nicolai Thomsen (død 1805). Han blev 1820 student og var 1821-28 amanuensis på Københavns Universitetsbibliotek, desuden redaktør af Nyt Aftenblad 1826 og medredaktør (sammen med Andreas Peter Liunge) først af Kjøbenhavnsposten 1827 og derefter af Dagen 1827-34 samt skrev flittig i begge disse blade; udgav endelig et underholdende månedsskrift, Valkyrjen, 1831-33 (9 bind).

I november 1834 forlod han København og drog til Odense, hvor han i 1 ½ år var redaktør af Hempels avis (nuværende Fyens Stiftstidende) og 1836-47 udgiver af Fyns Avis, som vandt et vist navn under hans ledelse. Han valgtes 1838 til borgerrepræsentant og var 1839-45 Borgerrepræsentationens formand og derefter borgerlig rådmand. 1844 tog han som suppleant sæde i Roskilde Stænderforsamling og stillede her forslag om at fritage skolelærerne for den pligt at besørge præsternes embedsbreve, hvad dog først vedtoges 1851.

Han blev 1849 postmester i Assens og valgtes samme år i Assenskredsen til Folketinget, hvor han dog ikke spillede nogen videre rolle. I maj 1853 blev han valgt igen som ministeriel kandidat i Odense Amts 7. kreds (Verninge), men gik året efter over til oppositionen og måtte derfor i august opgive sit valgbrev i følge et pålæg af finansminister W.C.E. Sponneck. (I 1854 afskedigede ministeriet alle de embedsmænd, der repræsenterede oppositionen i Folketinget).

Han havde 31. oktober 1829 ægtet Johanne Elisabeth (Eliza) Beyer (født 14. juni 1807 død 23. september 1873), som 1827-35 var skuespillerinde ved Det Kongelige Teater. Deres datter Amanda Flora Mathilde Thomsen (født 9. december 1835 død 25. juni 1900) var også skuespillerinde ved det Kongelige Teater, 1857-60, og ægtede 1865 oberst Morten Edvard Fallesen.

Kilder

Eksterne henvisninger 
 

Chefredaktører fra Danmark
Journalister fra Danmark
Embedsmænd fra Danmark
Postfolk fra Danmark
Folketingsmedlemmer i 1840'erne
Folketingsmedlemmer i 1850'erne
Medlemmer af Odense Byråd
Stænderdeputerede fra Østifterne
Personer fra Aarhus
Rådmænd i Odense
Artikler fra 1. udgave af Dansk biografisk leksikon
Tarot-serien (Bøger)

Tarot-serien er en horror-serie i fem bind af den danske forfatter Jacob Hedegaard Pedersen.

Alle fem bind i serien foregår i den fiktive by Vesterbæk, der er Jacobs pendant til Stephen Kings Maine.
Første bind, Dyret – Apokalypser er en novellesamling af den blodige slags, mens de resterende fire bind er romaner.

Specielt det første bind vakte opsigt med meget blodige beskrivelser og er en af Danmarks relativt få splatter-romaner.

Tarot-serien består af følgende titler:

 Dyret – Apokalypser (1995) 
 Gravskrifter (1996) 
 Flugten fra (1998) 
 Den gamle biograf (2000) 
 Høst (2005) 

Romaner fra Danmark
Romanserier
Kipfenberg

Kipfenberg er en købstad (markt) i Landkreis Eichstätt i Regierungsbezirk Oberbayern i den tyske delstat Bayern.

Geografi 
Bayerns geografiske centrum ligger ca. 500 m øst for Kipfenberg. For 2000 år siden gik en del af det romerske grænseforsvarssystem Limes Germanicus gennem centrum af byen.

Inddeling

Eksterne henvisninger 

 Webseite for bydelen Schambach
 Webseite for bydelen Hirnstetten
Jeppe Tengbjerg

Jeppe Tengbjerg (født 28. december 1973 i Holbæk) er en tidligere dansk fodboldspiller som havde opvækst i KB, og senere spillede for bl.a. Hvidovre IF i deres seneste sæson i Superligaen (sæsonen 1996/1997). Han har desuden spillet for Farum BK/FC Nordsjælland. Han er uddannet elitetræner med UEFA A-licens 2003 og UEFA P-Licens 2008. siden 2011 er han træner for Lolland-Falster Alliancen og har tidligere været træner for Slagelse B&I og B.93.

I 1989 blev han Årets U-17 Talent i Danmark og han har spillet over 50 landskanpe for forskellige ungdomslandshold. Tengbjerg er den mest scorende spiller på Danmarks U/17-fodboldlandshold gennem tiderne. Privat er han uddannet massør, zoneterapeut og akupunktør.

Han er et af de største talenter i computerspillet Championship Manager 97/98.

Klubber som Spiller 
 Ungdom: Kjøbenhavns Boldklub
 1989-1992: PSV Eindhoven
 1992-1993: Næstved BK
 1993-1996: SC Cambuur
 1994: Excelsior Rotterdam (lejeophold)
 1996: Ikast fS
 1996-1998:Hvidovre IF
 1998-2000: B.93
 2000-2004: Farum BK/FC Nordsjælland
 2004-2005: Næstved BK
 2005-2007: Slagelse B&I

Klubber som Træner 
 2005-2009: Slagelse B&I/FC Vestsjælland
 2009-2011: B.93
 2011-2013: Lolland-Falster Alliancen

Noter 

Fodboldspillere fra Danmark
Personer fra Holbæk
Fodboldtrænere fra Lolland-Falster Alliancen
Fodboldspillere fra SC Cambuur
Fodboldspillere fra Næstved BK
Fodboldspillere fra FC Nordsjælland
Fodboldspillere fra B.93
Fodboldspillere fra Hvidovre IF
Fodboldtrænere fra FC Vestsjælland
Jon Kitna

Jon K. Kitna (født 21. september 1972 i Tacoma, Washington, USA) er en tidligere amerikansk footballspiller, der spillede i NFL som quarterback. Han kom ind i ligaen i 1997 og spillede for Seattle Seahawks, Cincinnati Bengals, Dallas Cowboys samt Detroit Lions.

Udover NFL har Kitna også haft en karriere i NFL Europe, hvor han var med til at vinde mesterskabet finalen World Bowl.

Klubber 
 Seattle Seahawks (1996–2000)
 Barcelona Dragons (NFL Europe) (1997)
 Cincinnati Bengals (2001–2005)
 Detroit Lions (2006–2008)
 Dallas Cowboys (2009–2011, 2013)

Eksterne henvisninger 

 Spillerinfo

Amerikansk fodbold-spillere fra Washington
Amerikansk fodbold-spillere fra Seattle Seahawks
Amerikansk fodbold-spillere fra Cincinnati Bengals
Amerikansk fodbold-spillere fra Detroit Lions
Amerikansk fodbold-spillere fra Dallas Cowboys
Amerikansk fodbold-quarterbacks
Personer fra Tacoma
Cleo Lemon

Cleo Lemon Jr. (født 16. august 1979 i Greenwood, Mississippi, USA) er en tidligere amerikansk footballspiller, der spillede som quarterback i NFL for både San Diego Chargers, Miami Dolphins og Jacksonville Jaguars.

Klubber 
 San Diego Chargers (2003–2005)
 Miami Dolphins (2005–2007)
 Jacksonville Jaguars (2008)
 Toronto Argonauts (2010–2011) (Canadian Football League)

Referencer

Eksterne henvisninger 
 Spillerinfo

Amerikansk fodbold-spillere fra Mississippi
Amerikansk fodbold-spillere fra San Diego Chargers
Amerikansk fodbold-spillere fra Miami Dolphins
Amerikansk fodbold-spillere fra Jacksonville Jaguars
Amerikansk fodbold-quarterbacks
(308933) 2006 SQ372

(308933) 2006 SQ372 er et lille trans-neptunsk objekt, som blev opdaget i forbindelse med Sloan Digital Sky Survey-projektet af Andrew Becker og Nathan Kaib samt andre kollegaer.

Objektet udmærker sig ved at have en ekstrem elliptisk bane, som bringer objektet ud i en afstand på omkring 2.000 AU ved aphelium. Objektet blev første gang fotograferet mellem den 27. september og 21. oktober 2006, og senere observationer har bekræftet opdagelsen. 
Da objektet blev opdaget, befandt det sig omkring 3,2 mia. kilometer fra Solen, hvilket er en smule nærmere end planeten Neptun. Det anslås, at 2006 SQ372 er mellem 50 og 100 km i diameter og primært består af is og klippestykker. Objektet kan teoretisk set være en komet, som opdagerne af 2006 SQ372 mener kan stamme fra Oortskyen, men andre forskere, såsom Michael Brown fra Caltech, overvejer den mulighed, at objektet er dannet et sted i Kuiperbæltet og senere er blevet 'sparket' ud i sin ekstreme bane af en planet, enten Neptun eller Uranus.

Der findes et andet kendt objekt, Sedna, som har en bane, som minder om 2006 SQ372's. Sedna har også en meget elliptisk bane, som bringer den ud i en afstand af omkring 975 AU. Det er muligt, at begge disse objekter er blevet påvirket af den samme effekt, som har gjort, at deres baner er blevet ekstremt elliptiske. Der er dog den forskel, at Sedna med en diameter på mellem 1200 og 1800 km er meget større.

Henvisninger 
 Videnskab.dk: Enestående fund i solsystemet
 NASA JPL Small-Body Database Browser: 2006 SQ372

{{DISPLAYTITLE:(308933) 2006 SQ372}}

Kuiperbæltet
Kentaur asteroider
Kellen Clemens

Kellen Vincent Clemens (født 7. juni 1983 i Burns, Oregon, USA) er en amerikansk footballspiller, der spiller i NFL som quarterback for San Diego Chargers. Clemens kom ind i ligaen i 2006, og har tidligere repræsenteret New York Jets, Houston Texans og St. Louis Rams.

Klubber 
 New York Jets (2006–2010)
 Houston Texans (2011)
 St. Louis Rams (2011–2013)
 San Diego Chargers (2014–)

Eksterne henvisninger 

 Spillerinfo

Amerikansk fodbold-spillere fra Oregon
Amerikansk fodbold-spillere fra New York Jets
Amerikansk fodbold-spillere fra Houston Texans
Amerikansk fodbold-spillere fra St. Louis Rams
Amerikansk fodbold-spillere fra San Diego Chargers
Amerikansk fodbold-quarterbacks
Todd Collins

Todd Steven Collins (født 5. januar 1971 i Walpole, Massachusetts, USA) er en tidligere amerikansk footballspiller, der spillede i NFL som quarterback for Buffalo Bills, Kansas City Chiefs, Washington Redskins og Chicago Bears. Hans karriere strakte sig mellem 1995 og 2010.

Klubber 
 1995-1997: Buffalo Bills
 1998-2005: Kansas City Chiefs
 2006-2009: Washington Redskins
 2010: Chicago Bears

Eksterne henvisninger 
 Spillerinfo

Amerikansk fodbold-spillere fra Massachusetts
Amerikansk fodbold-spillere fra Kansas City Chiefs
Amerikansk fodbold-spillere fra Buffalo Bills
Amerikansk fodbold-spillere fra Washington Redskins
Amerikansk fodbold-spillere fra Chicago Bears
Amerikansk fodbold-quarterbacks
Frederik Christian Hillerup

Frederik Christian Hillerup (født 12. maj 1793 på Wedellsborg på Fyn, død 5. maj 1861) var en dansk forfatter.

Faren var justitsråd, proprietær Søren Hillerup (død 1829); moren hed Ingeborg Margrethe født Hillerup.

Hillerup kom 1807 i Odense Latinskole, dimitteredes 1811 og studerede efter at have taget 2. eksamen i nogle år jura, men opgav dette studium for udelukkende at beskæftige sig med kunst og poesi. Efter at han en tid lang havde malet under C.W. Eckersberg, rådede denne ham til at rejse til Italien, og støttet af sin velhavende far kom Hillerup 1820 til Rom, hvor han blev til 1826.

I løbet af disse år havde forholdene imidlertid aldeles forandret sig for ham: han havde efterhånden indset, at hans kunstneriske evner ikke svarede til hans varme interesse for kunst, og understøttelserne fra hjemmet, der var blevet sparsommere og sparsommere, hørte til sidst aldeles op, da farens formue var gået tabt. Kun ved gode venners hjælp sattes han i stand til at rejse hjem, og resten af sit liv levede han i København, hvor han døde ugift 5. Maj 1861.

Hillerups originale æstetiske produktion har ikke stor betydning. 1829 udgav han Italica eller Mindeblomster fra mit Ophold i Italien, derefter fulgte en del noveller og digtninger og 1842 Digte; vaudevillen Spøgeriet paa Herregaarden (1850) har, navnlig i provinserne og ved dilettantforestillinger, oplevet et ikke ringe antal opførelser. Større fortjeneste har Hillerup som oversætter og kunstkritiker. Særlig fra italiensk har han oversat en del (således blandt andet til Heibergs Den flyvende Post), og som han i et par år (1836-38) redigerede Dansk Kunstblad, således var det også ham, der udgav Thorvaldsen og hans Værker med den efter Thiele forkortede tekst (fire dele, 1842 og følgende).

Eksterne henvisninger 
 Frederik Christian Hillerup på Dansk Forfatterleksikon 

Rejsebogsforfattere fra Danmark
Novelleforfattere fra Danmark
Digtere fra Danmark
Oversættere fra Danmark
Danskere i 1800-tallet
Kunstkritikere fra Danmark
Personer fra Fyn
Personer i Dansk Biografisk Leksikon
Dansksprogede forfattere fra Danmark
Dansk Sløjdlærerforening

Dansk Sløjdlærerforening var en forening for danske sløjdlærere i perioden 1898–1978.

Bag foreningens etablering i 1898 stod Herman Trier og Aksel Mikkelsen, og foreningen blev da også eksponent for den Mikkelsenske Sløjd, eller som man sagde: Dansk Sløjd, men den mest udbredte betegnelse var Dansk Skolesløjd.

Aksel Mikkelsen, der var forstander for Dansk Sløjdlærerskole, røg i uoverensstemmelse med forstander Anders Nielsen fra Askov Sløjdlærerskole, og Mikkelsens efterfølger, sløjdskoleforstander G.F. Krog Clausen fortsatte en uforsonlig linje over for Askov-folkene. Således havde vi to stærkt adskilte sløjdretninger, Dansk Skolesløjd og Askov Skolesløjd frem til de to retningers forening med hinanden i 1978, hvor Danmarks Sløjdlærerforening blev fælles forening for al sløjd i Danmark.

Dansk Sløjdlærerforening havde langt større udbredelse i landet end Sløjdforeningen af 1902, der var Askov-sløjdernes forening.

Som medlemsblad benyttedes i starten (fra 1899) et tillæg til bladet »Vor Ungdom«, og fra 1912 udsendtes Meddelelser fra Dansk Sløjdlærerforening som et tillæg i Dansk Sløjdforenings Meddelelser. I 1918 ophørte Dansk Sløjdforening med at eksistere. Det var samme år som staten overtog ejerskabet af Dansk Sløjdlærerskole. Herefter startede udgivelsen af bladet Dansk Skolesløjd, som udkom i perioden 1919–1978.

Ved sløjdskoleforstander Krog Clausens død i 1949 (han var ugift og barnløs) gik hans arv til et legat til fremme af Dansk Skolesløjd, og legatet finansierede foreningens forlag, »Dansk Sløjdlærerforenings Bogsalg«, der fra 1976 blev videreført som det selvejende »Dansk Skolesløjds Forlag«.

Ved en urafstemning i foråret 1978 vedtog foreningens medlemmer at opløse foreningen med henblik på den sammenslutning, der skete med Sløjdforeningen af 1902 til Danmarks Sløjdlærerforening ved den »samordnende generalforsamling« i Vejle den 11. marts 1978.

Formænd for Dansk Sløjdlærerforening 
 1898-1902 R. Attrup, Frederiksberg
 ?
 1912-1914 L.B. Laursen
 1914-1918 L.E. Møller, Vejle (fra 1919 næstformand)
 1918-1924 Jens Thamdrup, København
 1924-1925 Jacob Peter Henriksen, f. 1880, Århus
 1925-1952 Rasmus Christian Rasmussen (1887-1965), Frederiksberg
 1952-1958 Jørgen Ring Langvad, Frederiksberg
 1958-1976 V.L. Rosenbech, Århus
 1976-1978 Ejvin Pedersen, Vejle

Henvisninger 
 Curt Allingbjerg: Sløjd i Danmark 1883-1983 baggrund og vilkår, Dansk Skolesløjds Forlag 1983. 
 Vor Ungdom : Tidsskrift for Opdragelse og Undervisning. Udgivet 1879-1952.
 Dansk Sløjdforening: Meddelelser.
 Dansk Skolesløjd. Tidsskrift 1919-1978.
 G.F. Krog Clausen: Dansk Sløjdlærerforening i: Dansk Skole-Stat, bind 4, side 21-22, Kbh. 1934.
 Dansk Skolesløjds Forlag

Sløjd
Sløjdlærerforening
Etableret i 1898
Ophørt i 1978
Derek Anderson

Derek Matthew Anderson (født 15. juni 1983 i Scappoose, Oregon, USA) er en amerikansk footballspiller, der spiller i NFL som quarterback for Carolina Panthers. Anderson kom ind i ligaen i 2005 og har tidligere repræsenteret Cleveland Browns og Arizona Cardinals.

Andersons præstationer har en enkelt gang, i 2007, skaffet ham udtagelse til Pro Bowl, NFL's All Star-kamp.

Klubber 
 2005-2009: Cleveland Browns
 2010: Arizona Cardinals
 2011-: Carolina Panthers

Eksterne henvisninger 
 

Amerikansk fodbold-spillere fra Oregon
Amerikansk fodbold-spillere fra Baltimore Ravens
Amerikansk fodbold-spillere fra Cleveland Browns
Amerikansk fodbold-spillere fra Arizona Cardinals
Amerikansk fodbold-spillere fra Carolina Panthers
Amerikansk fodbold-quarterbacks
Personer fra Portland (Oregon)
Kyle Orton

Kyle Raymond Orton (født 14. november 1982 i Altoona, Iowa, USA) var en professionel amerikansk footballspiller, der officielt afsluttede sin karriere i NFL som quarterback for Buffalo Bills den 29.december 2014, dagen efter den regulære sæson sluttede, og det stod klart, at Bills ikke havde kvalificeret sig til slutspillet.

Orton var en del af det Chicago Bears-hold, der i 2007 nåede Super Bowl XLI, som dog blev tabt til Indianapolis Colts. Orton var dog ikke på banen, da Bears quarterback i kampen var Rex Grossman.

Kyle Orton er 193 centimeter høj og har en kampvægt på 102 kg.

Klubber 
 Chicago Bears (2005–2008)
 Denver Broncos (2009–2011)
 Kansas City Chiefs (2011)
 Dallas Cowboys (2012–2013)
 Buffalo Bills (2014)

Eksterne henvisninger 
 Spillerinfo

Amerikansk fodbold-spillere fra Iowa
Amerikansk fodbold-spillere fra Green Bay Packers
Amerikansk fodbold-spillere fra Dallas Cowboys
Amerikansk fodbold-spillere fra Kansas City Chiefs
Amerikansk fodbold-spillere fra Denver Broncos
Amerikansk fodbold-spillere fra Chicago Bears
Amerikansk fodbold-quarterbacks
Personer fra Iowa
Tarvaris Jackson

Tarvaris Jackson (født 21. april 1983 i Montgomery, Alabama, USA; død 12. april 2020 i Alabama) var en amerikansk footballspiller, der tidligere spillede i NFL som quarterback for Seattle Seahawks. Han har spillet i NFL siden 2006 og har desuden spillet for Minnesota Vikings og Buffalo Bills.

Han døde 12. april 2020, da han var ude for en soloulykke i sin Chevrolet Camaro.

Klubber 
 Minnesota Vikings (2006–2010)
 Seattle Seahawks (2011)
 Buffalo Bills (2012)
 Seattle Seahawks (2013–)

Kilder

Eksterne henvisninger 

 Spillerinfo

Amerikansk fodbold-spillere fra Alabama
Amerikansk fodbold-spillere fra Buffalo Bills
Amerikansk fodbold-spillere fra Seattle Seahawks
Amerikansk fodbold-spillere fra Minnesota Vikings
Amerikansk fodbold-quarterbacks
Personer fra Montgomery
Chris Redman

Chris James Redman (født 7. juli 1977 i Louisville, Kentucky, USA) er en amerikansk footballspiller (quarterback), der pt. er free agent. Han har tidligere spillet en årrække i NFL for Baltimore Ravens og Atlanta Falcons.

Redman var en del af det Baltimore Ravens-hold, der i 2001 vandt Super Bowl XXXV med sejr over New York Giants. Han var dog ikke på banen, da han kun fungerede som tredjevalg på quarterback-pladsen.

Klubber 
 Baltimore Ravens (2000-2003)
 Atlanta Falcons (2007-2011)

Eksterne henvisninger 
 Spillerinfo

Amerikansk fodbold-spillere fra Kentucky
Amerikansk fodbold-spillere fra Baltimore Ravens
Amerikansk fodbold-spillere fra Atlanta Falcons
Amerikansk fodbold-quarterbacks
Personer fra Louisville